وەزارەت ناوخوەی لە بەیاننامەیگ رەسیە ئاژانس شەفەق نیوز وت، لیژنەی ئەمنی باڵا ئەرا مسۆگەرکردن چلە وە سەرۆکایەتی وەزیر ناوخوەی عەبدولئەمیر شمری وەردەوامن لە کارەیلیان وەگەرد بڵاوکردن بەشە ئەمنیەیل کە ئی ئەرکە وەپیان دریاگە لە گشت ناوچە و ریەیلە کە زیارەتکەرەیل وەپی وەرەو کەربەلا چن، لە نیوان جەمەوکرد گشت تەقەلایگ هەواڵگیری و ئەمنی و خزمەتگوزاری.
وتیش، لایەنەیل پەیوەنیدار دەسکردنە وە رێکارەیل ئاسانکاری ئەرک وەناوهاتن زیارەتکەرەیل لە گشت دەروازەیل وڵاتەگە کە بریتین لە مەنزریە - زورباتیە - شیب - شەلامچە - سەفوان - مەنەلی - کەرکوک - قائم - فرۆکەخانەی بەغدا - فرۆکەخانەی نەجەف - فرۆکەخانەی بەسرە.
ئاشکەرایکرد شمارەی ئەو ماشینەیلە هاتنە رەسیە وە 8101 ماشین، و شمارەی زیارەتکەرەیل رەسیە ئەرا  349334 کەس، شمارەی شاندەگان هەر لە سەرەتای وەرزەگە تا ئیسە رەسیە ئەرا  2329400 شاند.
شاند زیارەتکەرەیل رەسنە وڵاتەگە ئەرا جیوەجیکردن یاد چلەی ئیمام حسێن، لەنیوان تەقەلای گەپیگ دەزگایەیل دیاریکریاگ ئەرا دابینکردن خزمەتگوزاریەیل.
